lv lv lv lv lv eo lv lv ro lv fr sl lv eo lv br eo lv lv lv en es lv en eo lv es lv lv uk lv lv lv lv lv en lv lv lv en en lv lv en lv lv lt lv lv en en lv en lv lv lv fi eo lv lv lv lv eo lv en lv lv en en la lv lv en it lv en pl lv en lv lv lv lv lv en lv da lv br lv en lv lv lv lv en fr ro lv en lv eo sl lv nl lv en ru lv lv lv lv en fr ro lv en lv eo en sl lv nl lv en ru lv es lv fr lv en lv en hbs_lat lv lv en en nl lv lv en en de lv lv en en en lv lv en en nl lv lv lv lv lv en en pt lv lv es en en pl lv lv en en lv lv lv en en fr lv lv fi en
Iepazīsti Pārmaiņu akadēmijas dalībnieku attīstītās idejas! - SUA
Kā iegūt sociālā uzņēmuma statusu?
Modes apģērbu un aksesuāru ražošana cilvēkiem ar kustību traucējumiem. Biedrība izstrādājusi funkcionālus apģērbu un aksesuāru prototipus, kas pielāgoti cilvēkiem, kuri ikdienā pārvietojas riteņkrēslos, tā atvieglojot viņu mobilitāti, kā arī palīdzot piešķirt ārējam veidolam mūsdienīgu vizuālo tēlu.
“Correcty” ir stājas koriģējošs T-krekls, kas trenē muguras muskuļu atmiņu un palīdz uzlabot stāju. T-krekliem ir īpaša atbalsta korekcijas shēma, kas iestrādāta krekla iekšpusē, tādā veidā padarot korektoru gandrīz neredzamu.
Psihiskās veselības pakalpojumi – speciālistu palīdzība, konsultācijas personām, kuras cieš no ēšanas traucējumiem. Sniedzot maksas konsultācijas, uzņēmums piedāvā bezmaksas palīdzību tiem, kuri nevar atļauties šādu pkalpojumu.
Attālās brīdināšanas sistēma – pakalpojums, kas nodrošina pastāvīgu saikni ar tuviniekiem neparedzētās situācijās, kad nepieciešama medicīniskā vai cita veida palīdzība. Klients uz rokas vai kā karekli lieto ierīci ar SOS pogu, signāls nonāk zvanu centrā, kur personāls var ātri izlemt, kā viņam palīdzēt – zvanīt ātrajai palīdzībai, sazināties ar uzticības personu, policiju, glābšanas dienestu vai citiem.
Uzņēmums sniedz uz pierādījumiem balstītu, mūsdienīgu un multi-disciplināru atbalstu pusaudžiem ar dažādiem mentālās veselības riskiem un grūtībām. Katram pusaudzim un ģimenei ir savi, unikāli resursi. Bērnu un pusaudžu resursu centrs palīdzam tos atrast un stiprināt, sniedzot profesionālu, konfidenciālu un draudzīgu atbalstu brīdī, kad tas ir nepieciešams. Darbojas Rīgā, Liepājā, Valmierā, Daugavpilī, Ventspilī, Jelgavā un Rēzeknē.
Latvijā joprojām pietrūkst iespēja cilvēkiem ar īpašām vajadzībām dzīvot patstāvīgi un piedalīties sabiedriskajā dzīvē. Šo problēmu risina neredzīgais Georgs kopā ar savu mammu Aiviju Bārdu, piedāvājot moduļa māju ar universālā dizaina elementiem. Mājas uzbūvētas un aprīkotas tā, lai tajās ērti un patstāvīgi varētu dzīvot cilvēki ar dažāda veida invaliditātēm.
SIA “Mana privātstunda” // Gita Stārastniece
Plašākā pasniedzēju bāze klātienes un attālinātām privātstundām un vide, kur tiešsaistē apgūt zināšanas un prasmes, pildīt mājasdarbus un gatavoties eksāmeniem.
SIA “Telpa bērnam” // Laura Kalniņa
Iekļaujošā pirmsskolas izglītības iestāde ar speciāli pielāgotu vidi bērniem ar AST un citiem garīgas attīstības traucējumiem. Gada laikā bērnudārzā integrēti 6 bērni ar garīgas attīstības traucējumiem, kā arī sniegtas papildu terapiju iespējas.
SIA “Monte Stories / Montes stāsti” // Renāte Bērante
MONTES stāsti ir pasaku grāmatas bērniem, kas izklaidējošā veidā atbild uz jūtīgiem un neērtiem jautājumiem vecāku vietā un vienlaikus rosina bērnus pievērsties literatūrai, nevis atbildes meklēt interneta resursos. Uzņēmums iecerējis radīt arī leļļu teātra izrāžu ierakstus, kas tiks publicēti Youtube.com kanālā, tā veicinot bērniem drošu un kvalitatīvu bezmaksas saturu. Tiek izstrādāts modulārs, viegli pārvietojams un pārvadājams leļļu teātris, ar kura palīdzību būs iespēja doties pie bērniem uz tālākiem reģioniem visā Latvijā, arī uz ārstniecības iestādēm un bērnu namiem.
Individuāla persona / Ilze Zaharānes Audiologopēda prakse // Ilze Zaharāne
Ilze risina problēmu, kad uz valsts apmaksātiem logopēda pakalpojumiem klātienē ir jāgaida rindā vairāki mēneši, un šīs nodarbības parasti notiek darba laikā, ko vecāki, kuri strādā pilnu darba laiku, nevar apvienot ar darbu. Ilze piedāvā kvalitatīvu maksas audiologopēda pakalpojums rotaļnodarbību formā, vecākiem ērtā laikā. Ir iecere izveidot video platformu – apmācības vecākiem video formātā, kur būtu ērti pieejami un viegli saprotami logopēdiskie vingrinājumi, lai bērns varētu trenēties izrunu kopā ar vecākiem mājās.
SIA “Engineering for children” // Kristīne Jacino
Uzņēmuma mērķis ir rosināt bērnu vēlmi apgūt un pilnveidot STEM (science, technology, engineering and mathematics) zināšanas un prasmes. Uzņēmums ir radījis dažādus izglītojošus materālus, tajā skaitā grāmatas un mājaslapu www.professorjacino.com, kur pieejami dažādi digitālie mācību materiāli – animācijas video par pārtikas produktu ražošanu un zināšanu pārbaudes testi.
DARBS AR MĒRĶA GRUPĀM
SIA “4 vēji” // Gita Aizpure
Uzņēmums dod iespēju personām ar GRT vai cita veida invaliditāti strādāt katram savu spēju robežās rūpnīcā vai specializētajā darbnīcā sadarbībā ar Daudzfunkcionālo sociālo pakalpojumu centru “LAIPA”. Labdarības veikalā “4 vēji” ir iespēja iegādāties cilvēku ar invaliditāti darinājumus – skaistas ziepes, to komplektus dāvanām, keramikas krūzes, bļodas un citus rokdarbus.
SIA “TIME TR LV” // Sergejs Gvozdovičs
Sociāli atstumto, bijušo ieslodzīto un cilvēku ar invaliditāti nodarbinātība, kā arī palīdzības sniegšana šiem cilvēkiem krīzes situācijās sadarbībā ar Latvijas Sarkano Krustu un Probācijas dienestu. Uzņēmums nodarbojas ar lietotas sadzīves tehnikas remontu un tirzniecību, palīdzot sabiedrības mazturīgajai daļai atļauties iegādāties labu un kvalitatīvu sadzīves tehniku. Uzņēmums vēlas plašāk attīstīt šo pakalpojumu.
Mazturīgo atbalsta biedrības “Dace” labdarības projekts “Bagāžnieku tirgus “Ķirpēni”” // Dace Deizija Rode
Biedrība 25 gadu garumā organizē labdarības tirdziņus, kas dod iespēju cilvēkiem no dažādām sociālās atstumtības riska grupām pārdot savas radītās preces un produktus, vienlaikus sniedzot viņiem iespēju socializēties un saņemt ienākumus. Ir paredzēts izveidot “mikro” biznesa inkubatoru, kur cilvēkiem ar īpašām vajadzībām, kā arī cilvēkiem ar trūcīgās personas statusu tiktu dotas pamata zināšanas un prasmes izgatavot dažādas lietas, kuras pēc tam varētu pārdot Ķirpēnu tirgū vai labdarības veikalā. “Iedot makšķeri, nevis zivi”.
SIA “Fregate” // Dina Kaupere
Darba integrācijas uzņēmums. Uzņēmums sniedz izmitināšnas pakalpojumus Rēzeknes novadā, daudzu gadu garumā nodarbinot vietējos iedzīvotājus no sociālā riska grupām, visbiežāk invalīdus vai personas ar garīga rakstura traucējumiem.
SIA “Paliatīvā aprūpe” // Rita Krinberga
Paliatīvā aprūpe ir aktīva, profesionāla klientu mājas sociālā aprūpe, kad radikālas terapijas iespējas ir izsmeltas. Tā ietver un apvieno fizisko, sociālo, psiholoģisko un garīgo aprūpi, kuras būtība ir kompetents un kreatīvs komandas darbs kopā ar aprūpējamo un tā ģimeni. SIA “Paliatīvā aprūpe” mērķis – piedāvāt klientam un viņa ģimenei iespējamo labāko dzīves kvalitāti.
SIA “Stikla māja” // Ieva Zemīte
Atvērtajā stikla dizaina studijā/darbnīcā “Glass Point” tiek radīti mākslas darbi, dizaina priekšmeti un citi izstrādājumi no otrreiz pārstrādāta stikla, kā arī ir iespēja nomāt studijas/darbnīcas tehnisko aprīkojumu savu mākslas darbu radīšanai. Organizējot dažādas bezmaksas meistarklases, darbnīcas un pasākumus, sociālais uzņēmums veic sabiedrības izglītošanu par stiklu kā materiālu, tā pārstrādes nozīmi un iespējām.
SIA “doopsis” // Linda Dambeniece-Migliniece
Uzņēmums ražo un tirgo videi un bērna veselībai draudzīgas, atkārtoti lietojamas auduma autiņbiksītes. Uzņēmums savā 4 mēnešu darbības laikā ir izveidojis produktu, sācis to ražot un izplatīt. Aktīva tirdzniecība norit aptuveni mēnesi. Uzņēmumam šobrīd ir divi lieli attīstības mērķi: ražotnes izveide un ražošanas uzsākšana pašiem. Paralēli biznesa attīstībai uzņēmums kā mērķi ir izvirzījis arī kopienas veidošanu ar atbalsta sistēmu jaunajiem vecākiem, kas vēlas lietot auduma autiņbiksītes. Šī kopiena būtu kā pamats auduma autiņbiksīšu bibliotēkas izveidei, kur vecāki varētu saņemt ne tikai autiņbiksītes, bet arī atbalstu no citiem vecākiem.
SIA “0 Design” // Iveta Kokmane
Interjera priekšmetu ražošana no jau esošiem resursiem, materiāliem, tos pārstrādājot vai izmantojot atgriezumus vai detaļas. Vides saudzēšana, bez atkritumu dzīvesveida mērķis.
Atskats no sociālo uzņēmēju, nevalstisko organizāciju un pašvaldības pārstāvju tikšanās Talsu novadā septembris 28 2022
Jauns savstarpējās sadarbības un mācīšanās tīkls Zviedrijas un Baltijas valstu sociālajiem uzņēmējiem septembris 26 2022
Iepazīsti Pārmaiņu akadēmijas dalībnieku attīstītās idejas! septembris 19 2022
Mini-granta konkurss sociālās uzņēmējdarbības idejas uzsākšanai
Sociālās uzņēmējdarbības attīstības programma “Pārmaiņu akadēmija”
Izdota rokasgrāmata “No idejas līdz sociālajam uzņēmējam”
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Šī tīmekļa vietne izmanto sīkdatnes – nelielas teksta datnes, kuras tiek saglabātas jūsu datorā vai mobilajā ierīcē, kad jūs atverat vietni. Lai uzzinātu vairāk, spied šeit.
Saņem jaunumus e pastā!
Biznesa eksperte un praktiskā radošuma trenere, biedrības “Zinis” vadītāja
Vitai Brakovskai ir 10+ gadu darba pieredze valsts un pašvaldību jomā, 9+ gadu starptautiska pieredze radošās domāšanas rosināšanā Baltijā un NVS, 18+ gadu praktiska pieredze darbā ar NVO cilvēkresursu attīstību, 1000+ pasākumu vadīšana indivīda uzņēmējspēju aktivizēšanai. Vita pilda Latvijas tautsaimniecībai būtisku sociālu funkciju – sniedz konsultatīvu atbalstu ideju autoriem, jauniešiem un jaunajiem uzņēmējiem, palīdzot tiem “testēt” savas idejas un veidot “ceļa karti” idejas sekmīgākai īstenošanai. Vitas atziņa: „Uzskatu, ka Latvija joprojām ir Iespēju zeme ikvienam, kas ir gana drosmīgs, lai ļautu izpausties savam „radošajam Džinam” un atmestu „kāpņu telpas” sindromu. Kombinējot izglītību un uzņēmību, ikviens var nokļūt tur, kur citi vēl tikai sapņo nokļūt!  Novēlu ikvienam piedzīvot „uzvaras garšu”, atļaujoties dažkārt domāt un darīt CITĀDI – tādejādi iegūstot brīvību pār saviem darbiem un lēmumiem!”
Latviešu pārmaiņu līderis Eiropā, Āzijā un Āfrikā, Globālās sociālo pārmaiņu ekosistēmas “Make Room” Eiropas pārstāvniecības direktors
Kopš 2014. gada Miks Celmiņš vada Eiropas Komisijas atbalstītus projektus lauku reģionos Eiropā, Āzijā un Āfrikā. Minētajos reģions Miks kopā ar pasaules ietekmīgākajiem sociālajiem uzņēmējiem un organizācijām ir attīstījis un realizējis vairāk nekā 35 starptautiskus mobilitātes projektus, kur ar sociālo inovāciju palīdzību tiek risinātas sabiedrībai nozīmīgas problēmas. Izstrādātie projekti veicina lauku reģionu attīstību tādās sfērās kā lauksaimniecība, izglītība, veselība, nevienlīdzības mazināšana un sociālās uzņēmējdarbība. 2015. gadā Miks bija viens no līdzdibinātājiem Eiropas Savienības Globālajai sociālo pārmaiņu ekosistēmai “Make Room”, kas kopš 2017. gada ir paplašinājusies un darbojas arī Latvijā, Itālijā, Rumānijā, Indijā un Nigērijā. Šobrīd viņš vada “Make Room” Eiropas pārstāvniecības, kā arī ir “Make Room” iniciatīvas “Changemakers’ Room” globālo un Āfrikas forumu priekšsēdētājs. 2016. gadā Miks tika apbalvots ar Pasaules Ekonomikas foruma balvu “Iconic Leaders in Social Empowerment”, kā arī  2017. gadā tika izvēlēts starp 8000 pieteikumiem kā viens no 50 Eiropas Savienības – Āzijas jaunajiem līderiem “zem 30”.
Sociālā uzņēmuma “goodbag” dibinātājs un izpilddirektors, Austrija
Christoph Hantschk ir ekonomists un sociālais uzņēmējs. Apgūstot uzvedības ekonomiku Vīnes Universitātē un Jaunajā Dienvidvelsas universitātē Sidnejā, viņš savu karjeru sāka vairākos tradicionālajos un arī start-up uzņēmumos, tomēr viņa sapnis vienmēr ir bijis radīt pozitīvu ietekmi sabiedrībā. Sekojot savam aicinājumam, Christoph pameta ikdienas darbu un sāka veltīt laiku un enerģiju, lai risinātu mūsdienu sociālās un ekoloģiskās problēmas. Savā sociālajā uzņēmumā “goodbag” viņš liek lietā uzvedības ekonomikā apgūtās zināšanas, lai radītu platformu, kas motivē sabiedrību saudzēt vidi. Christoph atzīst, ka laiks kopš “goodbag” dibināšanas ir kā brauciens pa atrakciju kalniņiem ar daudz kritieniem, bet vienmēr uz priekšu.
“Cēsu Jaunās pamatskolas” direktore
“Cēsu Jaunās pamatskolas” mērķis ir kvalitatīvas un mūsdienīgas pirmsskolas un pamatizglītības pieejamība reģionā, ārpus galvaspilsētas. Mācību pieeja un īpaši izveidotā vide radīta tā, lai izglītība būtu pieejama jebkuram bērnam, neatkarīgi no viņa spējām, vajadzībām vai personiskajām īpašībām, un ikviens varētu sasniegt savu augstāko iespējamo rezultātu. Skola piedāvā arī izglītojošus pasākumus gan vecākiem, gan speciālistiem, kas ikdienā strādā ar bērniem, kā arī skolas pārstāvji aktīvi iesaistās publiskās diskusijās par šodienas izglītības kvalitāti, iespējām to pilnveidot, rosina speciālistu un sabiedrības iesaisti pārmaiņu realizēšanā izglītībā. “Cēsu Jaunā pamatskola” veidojas par sociāli aktīvas kopienas centru, tādējādi radot pozitīvas pārmaiņas arī vietējā sabiedrībā. Agnese Pilsuma ar savu pieredzi un zināšanām skolai pievienojās 2017. gadā. Viņa redz, ka “Cēsu Jaunā pamatskola” pastāvēs, kamēr ģimenēm šāda izglītības pieeja būs nepieciešama.
“KK Original Design” idejas autors, uzņēmuma līdzdibinātājs, dizainers
“KK Original Design” uzņēmuma līdzdibinātājs, dizainers
SIA “KK Original Design” ir sociālais uzņēmums, kas rada speciālus pārvietošanās palīglīdzekļus cilvēkiem ar kustību traucējumiem. Absolvējot Liepājas Mūzikas, mākslas un dizaina vidusskolu, Valters Krētainis izstrādāja kvalifikācijas darbu “Solis pa solim”, radot rāpuli – pārvietošanās palīglīdzekli bērnam ar cerebrālo trieku, uz kā pamata arī tika dibināts jaunais sociālais uzņēmums. Valters to vada kopā ar draugu – uzņēmuma līdzdibinātāju Ģirtu Tomu Klampi. Ar savu darbu jaunieši vēlas ne vien atvieglot dzīvi cilvēkiem ar kustību traucējumiem, bet arī veicināt sabiedrības izpratni par šo cilvēku dzīvesveidu. Šobrīd uzņēmums piedāvā produktu sēriju “Solis pa solim”, kas sevī ietver trīs funkcionālā dizaina palīglīdzekļus – “CitronŠķēle”, “CitronPuse” un “Rāpulis”. Ierīces ir košas, atraktīvas savā veidolā, piemērotas patstāvīgiem treniņiem gan mājas apstākļos, gan terapijas nodarbībās.
Zvanu centra “Sonido” dibinātāja un sociālā projekta “Parunāsim” izveidotāja
Zvanu centrs “Sonido” ir sociāls uzņēmums, kas nodrošina darba vietas sociālā riska grupām, sniedzot klientiem uzziņas vairākās valodās. Zvanu centra peļņa tiek novirzīti sociālajam projektam „Parunāsim?”, kas piedāvā vientuļiem cilvēkiem iespēju zvanīt pa speciāli izveidotu tālruni 26564564 un tikt uzklausītiem. “Ikdienā strādājot zvanu centrā, vairākkārt nācies saskarties ar situāciju, kad cilvēki, zvanot uz informatīvo tālruni, patiesībā zvana nevis, lai iegūtu informāciju, bet gan, lai parunātos, justos sadzirdēti un uzklausīti. Ir bijuši gadījumi, kad cilvēki pat atliek konkrētu naudas summu, lai piezvanītu un parunātos pa “Sonido” maksas tālruni. Tā arī radās ideja par “Parunāsim?” – bezmaksas sarunu, kur ikviens var būt uzklausīts, saņemot apliecinājumu, ka katra saruna ir svarīga. Turklāt saruna ir pamats gan mūsu emocionālajai, gan fiziskajai pašsajūtai. Šī vieglā saziņas forma ir jāizmanto, jo tas ir efektīvākais veids, kā, izrunājot savas problēmas, iespējams gūt emocionālo labsajūtu un būt patīkamam līdzcilvēkam” – Inga Muižniece.
Sociālā uzņēmuma “Mesteshukar ButiQ” /MBQ/ līdzdibinātājs, Rumānija
Andrei M. Georgescu ir “Mesteshukar ButiQ” /MBQ/ veiksmes atslēga. “MBQ” ir sociālais uzņēmums, kas radījis jaunu nozīmi tradicionālajām romu tautības amatprasmēm un ievērojami cēlis šīs etniskās minoritātes dzīves līmeni Rumānijā. Paralēli darbam “MBQ” Andrei ir konsultējis vairākus sociāli orientētus uzņēmumus Eiropā par to, kā veidot sadarbības starp tradicionālajiem un sociālajiem uzņēmumiem, radot pievienoto vērtību abiem tirgiem.
Start-up eksperts, “Techhub Riga” dibinātājs un valdes priekšsēdētājs
Ernests Štāls ir uzņēmējs, start-up vides eksperts un aktīvists. Somijas akseleratora rīkotajā pasākumā “Startup Sauna” 2016. gadā Ernesta start-up projekts “Dripit.io” tika izvēlēts kā akseleratora “supervaronis” un ieguva 100 000 eiro investīciju no somu riska kapitāla fonda “Superhero Capital”. Ernests ir arī viens no jaunuzņēmumu iedvesmas konferences “TechChill” organizatoriem, jauno tehnoloģiju koprades telpas “Techhub Riga” dibinātājs un valdes priekšsēdētājs.
Fions Dobins /Fionn Dobbin/
Rīgas Ekonomikas augstskolas lektors, sociālā zīmola “MAMMU” radošais direktors un līdzdibinātājs
Fions Dobins ir dizaina konsultāciju uzņēmuma “AGE5” un sociālā zīmola “MAMMU” radošais direktors un līdzdibinātājs. Kā inovāciju dizaineris un radošais konsultants viņš ir strādājis ar vairāk kā 30 dažādiem zīmoliem, tajā skaitā General Motors, BASF and ADIDAS. Jau vairāk kā 10 gadus darbojoties arī sociālā biznesa nozarē, Fions ir Baltijas valstīs ir izveidojis akseleratoru, attīstījis “Grameen Creative Lab” and “Yunus Social Business” sociālās uzņēmējdarbības pasākumus un darba grupu formātus. Viņš vienlaikus arī pasniedz lekcijas par radošo domāšanu un sociālo uzņēmējdarbību vairākās vadošajās biznesa skolās visā pasaulē.